钦定古今图书集成/明伦汇编/氏族典/第353卷 > 《廖用贤尚友录》 > 牟融
## 钦定古今图书集成/明伦汇编/氏族典/第353卷 > 《廖用贤尚友录》 > 牟融

按《后汉书牟融传》：“融字子优，北海安丘人也。少博学，
以《大夏侯尚书》教授，门徒数百人，名称州里。以司徒
茂才为丰令，视事三年，县无狱讼，为州郡最。永平五
年，入代鲍昱为司隶校尉，多所举正，百僚敬惮之。八
年，代包咸为大鸿胪。十一年代鲑阳鸿为大司农。融
经明才高，善论议，朝廷皆服其能。明年代伏恭为司”
空，举动方重，甚得大臣节。肃宗即位，以融代赵憙为
太尉，与憙参录尚书事。建初四年薨。